શહેરમાં નગરપાલિકા દ્વારા કરવામાં આવતા પીવાના પાણીનું કોઇ નિશ્ર્ચિત ટાઇમટેબલ ન હોઇ જ્યારે પણ પાણી વિતરણ કરવામાં આવે છે ત્યારે મોટા ભાગના વિસ્તારના લોકોને પણ ન થતા પાણીનો વેડફાટ થાય છે અને હાલ પાણીના સ્ત્રોતોમાં માતબર જળરાશીને કારણે વેડફાતા પાણીની દરકાર લેવામાં આવી રહી નથી પરંતુ અત્યારે સમય પત્રકના અભાવે વેડફાઇ રહેલા પાણીની કમી ઉનાળાના સમયે ચોક્કસ દેખાશે ત્યારે સમગ્ર શહેરમાં પાણી વિતરણના સમયે રોડ રસ્તાઓ પાણી પાણી થઇ જતા હોઇ અને ગટરોમાં વહી જતા હોઇ તે અંગે પાલિકા થિંક ટેન્ક ગંભીરતાથી વિચારે અને શહેરમાં જ્યાં પણ નળ કનેકશનો છે ખાસ કરીને રોડ રસ્તાઓ પર નળ કનેકશનો છે તેનો સર્વે કરી પાણીની લાઇનો જે ખુલ્લે ખુલી રાખી દેવામાં આવે છે અને નળ આવે ત્યારે એમાંથી પાણી જાહેર માર્ગો પર વેડફાઇ જાય તે માટે નળ કનેકશનોમાં પાણી વિતરણ બાદ દટ્ટી મારી બંધ કરી દેવા કનેકશન ધારકોને કડક સુચના આપે એ જરૂરી બન્યુ છે.